Som så mange andre, har jeg også haft min tørn med Telenor.
De første 6 måneder kørte uden problemer, men da jeg så skulle have ny telefon, hvor der skulle tegnes nyt abonnement og smartaftale, gik det galt. 
Både abonnement og smartaftale var tilmeldt PBS, og betalingen kørte af sig selv, og det gjorde den sådan set i små 5 måneder, indtil jeg syntes at mine telefonregninger blev noget høje. Mit abonnement lød på 180 i måneden, heri var der fri sms/mms og 3gb data. Men til trods for det, lød mine regninger på alt fra 400 - 700 kroner. Så jeg besluttede at løbe alle mine regninger igennem, og finder her ud af, at mit abonnement slet ikke er det, som jeg skrev under på. 
Jeg har altså i 5 måneder betalt for alle sms'er / mms'er jeg har sendt, og betalt for data. Alt som egentlig skulle være inkluderet i mit abonnement. 
Jeg går ned i en Telenor butik, som tager hånd om det, og siger jeg vil få en opgørelse over, hvor meget de skylder mig. 

Nogle dage efter modtager jeg ikke en opgørelse, men et girkort på ikke mindre end 2000 kroner - hvilket min SU på ingen måde kan dække. Jeg ringer straks til kundeservice, som forsikrer mig at det er en fejl, og at jeg ikke skal betale. Jeg får lovning på, at medarbejderen lige vil dobbelttjekke og ringe tilbage til mig. 
Jeg hører aldrig fra dem. 
Nogen tid efter, får jeg så løbende breve med krediteringer på alt mellem 300-700 kroner. Det er mildest talt umuligt at finde rundt i. 
Men alt i alt kommer Telenor op og skylder mig 1800. 
Det passer rimelig godt med det jeg skyldte på min smartaftale dengang, og beder dem derfor bare modregne det. 

Herefter får jeg at vide, at min saldo er 0 kroner derinde, og intet står i vejen for, at jeg køber en ny telefon hos dem. 
Jeg (naiv som jeg er) køber en ny telefon og forlænger mit abonnement hos Telenor. 
I butikken får jeg et tilbud der giver mig 5 timer i stedet for 2 timers tale, til samme pris som de to timer. Hvilket jeg accepterer. 

De høje telefonregniner fortsætter imidlertidig, og jeg har kontakt til Telenor flere gange i måneden, blandt andet fordi de lukker min telefon grundet manglende betaling (dette er til trods for, at det faktisk er dem der skylder mig penge)
Alle de gange jeg ringer ind til kundeservice, kan de hverken finde hoved eller hale i mine regninger, og får gang på gang at vide, at jeg skylder dem penge - dette er fordi de åbenbart ikke kan læse sig frem til, at det er krediteringer, altså penge jeg skal have. 

Alle de penge de trækker for meget, er ikke penge jeg kan få tilbagebetalt, men derimod penge, de bare trækker fra næste regning. Så studerende er der altså forskel på en regning på 180 og en på 700 kroner - men sådan var det så altså. 

Endlig efter 2-3 måneder får de styr på mine regninger. Men nu 3 måneder efter, ser jeg så at jeg ikke får mit abonnement til den pris jeg blev lovet i butikken. Jeg tager ind til en Telenor butik, som siger at de ikke kan hjælpe med regnignsspørgsmål og at jeg skal rette henvendelse til kundeservice. Det gør jeg så via mail, og får et svar at jeg skal henvende mig i en Telenor butik. 

+ at jeg pludselig var tilmeldt tjeneste "mine 10 nærmeste", som jeg aldrig har meldt mig til. En tjeneste jeg ikke engang ved hvad gør, men som jeg åbenbart betaler for alligevel

Og det er så her jeg er lige nu med Telenor. Man skal ikke være særlig klog, for at vide at mit abonnement hos Telenor er sagt op fra næste måned!